Peame oluliseks luua eurorahastu meetmeid ja riiklikke algatusi siduv raamprogramm, toetamaks erainvesteeringuid väljaspool  peamisi tõmbekeskusi. Tõukevahendite osalusel peavad riigi- ja peamised vallateed saama tolmuvabaks, kõikjal peab olema kättesaadav puhas joogivesi, heitveepuhastus, vajalik elektrivõimsus ning kiire internetiühendus. Toetame kohalike omavalitsuste koostööprojekte ning vajadusel riikliku laenuraha kasutamist arendusprojektides omaosaluse sildrahastamiseks. Kohaliku arengu meetmete rakendamisel peame oluliseks arvestada lähimuspõhimõtet.